Duet – kōmpozycyjo przeznaczōno lo dwōch śpiywakōw abo utwōr muzyczny na dwa głosy wokalne, bydōncy samodzielnym dziełem abo tajlōm jednyj ze wielgich form muzycznych: ôpery, ôperetki, kantaty, ôratorium. Duety wokalne czynsto majōm charakter pedagogiczny, wōnczas wystynpujōm pod łacińskōm mianōm "bicinium". Potocznie, felernie używo sie ôkreślynio "duet" (np. duet fortepianowy, duet gitarowy) lo dwuuosobowyj instrumentalnyj skupiny, we kerej żodyn ze insztrumyntōw niy połni funkcyji akompaniujōncyj. Tako skupina mo miano "duo". Tyż trziuosobowe skłody majōm inaksze ôkreślynia (tercet – śpiywajōncy, trio – instrumentalne). Ôd kwartetu wzwyż niy ma rozrōżniynio, ôkreślynie dotyczy jednako sztyrech śpiywokōw kej sztyrech insztrumyntalistōw.